बिहार में एटीएस स्वतंत्र होकर काम करेगा। कानूनी रूप से उसे इतना सशक्त बनाने की योजना है कि गुप्त मिशन पर जाने से पहले उसे किसी से आदेश लेने की जरूरत न पड़े। सूत्रों के अनुसार एटीएस के गठन की पूरी प्रक्रिया पर गुप्त मिशन के तहत काम हो रहा है। एटीएस में शामिल एक टीम हमले की सूचना मिलते ही मौके पर ऑपरेशन के लिए तैयार रहेगी। दूसरी टीम घटना स्थल से नमूने इकठ्ठा करेगी। तीसरी टीम हाईटेक उपकरणों की मदद से आतंकियों द्वारा इस्तेमाल में लाए गए विस्फोटकों और तकनीक का अध्ययन करेगी और चौथी टीम गिरफ्तार आतंकियों का इंटेरोगेशन करेगी। इंटोरेगेशन के लिए अलग कक्ष होगा।